Във връзка с постъпило уведомление с вх. № ОВОС-2933/27.10.2023г. за инвестиционно предложение (ИП): „Складова база за промишлени стоки и обществено обслужващи дейности, изграждане на сондажен кладенец и транспортен достъп през част от ПИ с № 40467.10.477“ в ПИ с № 40467.10.322, гр. Куклен и писмо изх. № ПУ-01-968(1)/20.11.2023г. на Басейнова Дирекция Източнобеломорски район Пловдив, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение попада в обхвата на т. 2, буква „г“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000194 „Река Чая“.

Копие на писмото е изпратено до Община Куклен и БД ИБР-Пловдив

Отговорено от РИОСВ-Пловдив на 28.11.2023г.